gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4568, del 19-08-2003 (2003/8854)

Informació pública de l'aprovació del projecte de bandera municipal.
--------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8854


Organisme emissor
:   Ajuntament de Quart de les Valls

Tipus de document
:   Anunci

Informació pública de l'aprovació del projecte de bandera municipal. [2003/Q8854]
  
El Ple de l'Ajuntament, en la sessió ordinària de data 22 de juliol, ha aprovat el projecte de bandera municipal de Quart de les Valls, el qual se sotmet a informació pública, pel termini d'un mes, als efectes que els qui tinguen interés en este assumpte, el puguen examinar i presentar al·legacions, si ho estimen oportú.
Diari Oficial de la Generalitat Valenciana


Sumari del DOGV 4535, del 02-07-2003 (2003/7714)

Informació pública del dipòsit de l'acta de constitució i els estatuts de l'organització empresarial denominada Confederación de Organizaciones de la Pequeña y Mediana Empresa de la Comunidad Valenciana (CEPYMEVAL).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4535

Data del DOGV
:   02-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7714


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit de l'acta de constitució i els estatuts de l'organització empresarial denominada Confederación de Organizaciones de la Pequeña y Mediana Empresa de la Comunidad Valenciana (CEPYMEVAL). [2003/S7714]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització denominada Confederación de Organizaciones de la Pequeña y Mediana Empresa de la Comunidad Valenciana (CEPYMEVAL), l'àmbit territorial de la qual se circumscriu a la Comunitat Valenciana i el professional comprén les organitzacions empresarials que tenen àmbit igual o inferior de la Comunitat Valenciana i que estan integrades per menudes i mitjanes empreses, i que voluntàriament sol·liciten la seua afiliació. Els firmants de l'acta de constitució són Francisco Aznar Payá, Ramón Renau Fauró i altres.
Diari Oficial de la Generalitat Valenciana


Sumari del DOGV 4555, del 30-07-2003 (2003/8292)

RESOLUCIÓ de 7 de juliol de 2003, de l'Institut Valencià de Finances, per la qual s'adjudiquen i s'acorda l'emissió amb data 9 de juliol de 2003, de pagarés de la Generalitat Valenciana corresponents a la subhasta número 520 (tram minorista).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4555

Data del DOGV
:   30-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8292


Data del document
:   07-07-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 7 de juliol de 2003, de l'Institut Valencià de Finances, per la qual s'adjudiquen i s'acorda l'emissió amb data 9 de juliol de 2003, de pagarés de la Generalitat Valenciana corresponents a la subhasta número 520 (tram minorista). [2003/8292]
  
El conveni de col·laboració del programa d'emissió de pagarés de la Generalitat Valenciana, regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en el tram per al minorista i la Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 520 de Pagarés de la Generalitat Valenciana el passat dia 25 de juny de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis al tram minorista segons l'annex de la present resolució.
  
Segon
  
Els tipus d'interés anuals per als diferents terminis són els que figuren en l'annex esmentat.
  
Tercer
  
La quantitat que ha d'ingressar el tram minorista, així com els interessos corresponents s'especifiquen en l'annex esmentat
  
Quart
  
Acordar l'emissió de pagarés de la Generalitat Valenciana amb data 9 de juliol de 2003, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
Diari Oficial de la Generalitat Valenciana


Sumari del DOGV 4487, del 25-04-2003 (2003/4790)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4790


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2003/Q4790]
  
En compliment de l'acord adoptat pel Consell Rector de la Caja Rural San José de Alcora, Societat Cooperativa de Crèdit Valenciana, i de conformitat amb l'establit legalment i estatutàriament, es convoca a tots els socis d'esta entitat per a realitzar Assemblea General ordinària, al domicili social d'esta entitat, situada a l'Alcora, carrer de Sant Francesc, número 16, divendres, dia 16 de maig de 2003, a les 19.00 hores en primera convocatòria i a les 19.30 hores en segona, a fi de tractar els diversos punts de l'orde del dia.
  
Orde del dia:
  
1. Examen de la gestió social. Aprovació, si és procedent, de l'informe de gestió i dels comptes anuals corresponents a l'exercici econòmic del 2002.
  
2. Modificació parcial de l'article 23 dels Estatuts Socials i habilitació al Consell Rector per als tràmits que procedisquen (modificar la dotació al fons de reserva obligatori del 50% de l'excedent net disponible actual al 60%).
  
3. Aprovació, si s'escau, de la proposta d'aplicació de l'excedent disponible, corresponent a l'exercici 2002.
  
4. Aprovació, si és procedent, de la liquidació del pressupost d'ingressos i de despeses del fons de formació i promoció de l'exercici anterior i del pla d'inversions i despeses d'este fons per a l'exercici d'enguany.
  
5. Nomenament d'auditor extern, per a la verificació dels comptes anuals.
  
6. Suggeriments i preguntes al Consell Rector.
  
7. Decisió sobre l'aprovació de l'acta. Designació de socis a l'efecte.
  
L'Alcora, 2 d'abril de 2003.- El president: Vicente Ramos Beltrán.
  
Nota: d'acord amb el que es disposa en l'article 21 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents que fan referència a les restants propostes sobre les quals ha de decidir l'Assemblea, es troben a disposició dels socis al domicili social de l'entitat, on es podran examinar, de 09.00 a 14.00 hores, durant tots els dies hàbils següents al de l'anunci de la present convocatòria i fins al dia de la realització de l'Assemblea. Els socis tenen dret a rebre gratuïtament, amb una sol·licitud per escrit prèvia, una còpia dels documents indicats.
Diari Oficial de la Generalitat Valenciana


Sumari del DOGV 4531, del 26-06-2003 (2003/7299)

RESOLUCIÓ de 17 d'abril de 2003, de la Universitat Politècnica de València, per la qual nomena Pablo Amat Llombart professor titular d'escola universitària de l'àrea de coneixement de Dret Civil, adscrita al Departament d'Urbanisme.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7299


Organisme emissor
:   Universitat Politècnica de València

Tipus de document
:   Resolució

RESOLUCIÓ de 17 d'abril de 2003, de la Universitat Politècnica de València, per la qual nomena Pablo Amat Llombart professor titular d'escola universitària de l'àrea de coneixement de Dret Civil, adscrita al Departament d'Urbanisme. [2003/F7299]
  
De conformitat amb la proposta elevada per la comissió nomenada per a jutjar el concurs convocat per la Resolució de 10 de novembre de 2001 d'esta universitat, plaça número 591/2001, codi F2409 (BOE de 28 de novembre de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Pablo Amat Llombart, amb número de document nacional d'identitat 39572123-Z, professor titular d'escola universitària de la Universitat Politècnica de València, de l'àrea de coneixement de Dret Civil, adscrita al Departament d'Urbanisme.
  
València, 17 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4644, del 04-12-2003 (2003/12305)

Concurs número IV-MY007/2004. Subministrament de llenceria als centres de l'IVADIS.
-----------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/12263


Data del document
:   28-11-2003

Organisme emissor
:   Institut Valencià d'Atenció als Discapacitats

Tipus de document
:   Concurs

Anàlisi jurídica

 Descriptors 

:   * València
    * vestit
    * licitació
    * contracte de subministraments

Concurs número IV-MY007/2004. Subministrament de llenceria als centres de l'IVADIS. [2003/X12855]
  
1. Entitat adjudicadora
  
a) Organisme: Institut Valencià d'Atenció als Discapacitats (IVADIS).
  
b) Dependència que tramita l'expedient: Departament de Contractacions.
  
c) Número d'expedient: IV-MY007/2004
  
2. Objecte del contracte
  
a) Descripció de l'objecte: subministrament de llenceria als centres de l'IVADIS.
  
b) Nombre d'unitats a entregar: segons el plec.
  
c) Divisió per lots i nombre
  
d) Lloc d'entrega: en cada un dels centres relacionats en el plec.
  
e) Termini d'entrega:
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació. Import total: 46.000 (euros).
  
5. Garantia provisional: 2% pressupost de licitació.
  
6. Obtenció de documentació i informació
  
a) Entitat: Institut Valencià d'Atenció als Discapacitats (IVADIS).
  
b) Adreça: av. del Port, 108
  
c) Localitat codi postal: València 46264.
  
d) Telèfon: 574392544
  
e) Telefax: 728658642
  
f) Data límit d'obtenció de documents i informació: 7 dies a partir de l'endemà de la publicació del present anunci.
  
7. Requisits específics del contractista. Solvència econòmica i financera i solvència tècnica i professional. Conforme al plec.
  
8. Presentació de les ofertes o de les sol·licituds de participació
  
a) Data límit de presentació: 7 dies a partir de l'endemà de la data límit d'obtenció de documents del present anunci.
  
b) Documentació a presentar: la referida en el plec.
  
c) Lloc de presentació: Oficines Centrals
  
1. Entitat: Institut Valencià d'Atenció als Discapacitats (IVADIS).
  
2. Adreça: av. del Puerto, 108
  
3. Localitat i codi postal: València 46448.
  
d) Termini durant el qual el licitador estarà obligat de mantenir l'oferta : 3 mesos.
  
e) Admissió de variants: no se n'admeten.
  
9. Obertura de les ofertes
  
a) Entitat: Institut Valencià d'Atenció als Discapacitats (IVADIS)
  
b) Domicilio: av. del Puerto, 108
  
c) Localitat: València.
  
d) Data: el tercer dia hàbil següent a la data límit de presentació de proposicions.
  
e) Hora: 12 hores.
  
10. Altres informacions.
  
11. Despeses de anuncis.
  
València, 28 de novembre de 2003.- El director'gerent: Jorge Peña Ferrando.
  
Institut Valencià d'Atenció
  
als Discapacitats, IVADIS
Diari Oficial de la Generalitat Valenciana


Sumari del DOGV 4430, del 31-01-2003 (2003/754)

Informació pública de l'extracte de les bases específiques per a cobrir diverses places vacants en la plantilla de personal vigent i incloses en l'oferta d'ocupació pública de 2002.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/754


Data del document
:   13-01-2003

Organisme emissor
:   Ajuntament de Sueca

Tipus de document
:   Resolució

Descriptors 

:   * Sueca
    * administració local
    * personal de conducció
    * concurs administratiu
    * policia
    * personal de serveis
    * peó

Informació pública de l'extracte de les bases específiques per a cobrir diverses places vacants en la plantilla de personal vigent i incloses en l'oferta d'ocupació pública de 2002. [2003/M754]
  
En el Butlletí Oficial de la Província de València número 8, de 10 de gener de 2003, apareixen publicades íntegrament les bases específiques per a cobrir una plaça de tècnic superior de medi ambient, una plaça d'agent de la policia local, una plaça d'oficial conductor, una plaça d'ajudant electricista fontaner, una plaça d'ajudant d'oficis múltiples, una plaça de peó especialista en manteniment i una plaça de peó de cementiri, vacants en la plantilla de personal vigent i incloses en l'oferta d'ocupació pública de 2002, les quals s'uneixen com a annex VIII al XIV, respectivament, formant un cos únic, a les bases generals de l'esmentada oferta, publicades en el Butlletí Oficial de la Província de València número 236, de 4 d'octubre de 2002.
Diari Oficial de la Generalitat Valenciana


Sumari del DOGV 4538, del 07-07-2003 (2003/7940)

RESOLUCIÓ de 27 de juny de 2003, del conseller de Justícia i Administracions Públiques, per la qual nomena personal eventual.
-----------------------------------------------------------------------------------------------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7940


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 27 de juny de 2003, del conseller de Justícia i Administracions Públiques, per la qual nomena personal eventual. [2003/X7940]
  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual s'aprova el text refós de la Llei de Funció Pública Valenciana, així com el que disposa el Decret 349/1995, de 28 de novembre, del Consell de la Generalitat, sobre regulació de personal eventual al servei de l'administració del Consell de la Generalitat, resolc:
  
Nomenar José Manuel Vidal Vidal, en règim de personal eventual per a exercir funcions d'assessor de premsa.
  
En atenció a la naturalesa del lloc, la dedicació, el grau de preparació exigit i el nivell de titulació adequat per al millor exercici de la funció assignada, s'estableix la retribució anual equivalent a un lloc classificat en el grup A, nivell 26 de complement de destinació i complement específic E049.
  
La present resolució tindrà efectes des del dia 21 de juny de 2003.
  
València, 27 de juny de 2003.- El conseller: Víctor Campos Guinot.
Diari Oficial de la Generalitat Valenciana


Sumari del DOGV 4411, del 03-01-2003 (2002/14941)

Informació pública de la proposta de conveni urbanístic, homologació i modificació puntual del Pla General Municipal d'Ordenació Urbana.
----------------------------------------------------------------------------------------------------------------------------------------

### Dades del document

Número de DOGV
:   4411

Data del DOGV
:   03-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14134


Organisme emissor
:   Ajuntament de Vila-real

Tipus de document
:   Anunci

Informació pública de la proposta de conveni urbanístic, homologació i modificació puntual del Pla General Municipal d'Ordenació Urbana. [2002/14116]
  
L'ajuntament en ple, en sessió realitzada el dia 23 de desembre de 2002, va acordar sotmetre a informació pública durant un termini d'un mes la proposta de conveni urbanístic, el document d'homologació i la modificació puntual del Pla General Municipal d'Ordenació Urbana de Vila-real, presentada per la SAD Villarreal, CF, a fi i efecte que durant el termini esmentat puguen formular-se al·legacions contra aquest.
Diari Oficial de la Generalitat Valenciana


Sumari del DOGV 4551, del 24-07-2003 (2003/8117)

Actuacions de juí verbal número 295/2001. Cèdula de notificació.
----------------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8117


Organisme emissor
:   Jutjat de Primera Instància número 5 de Castelló de la Plana

Tipus de document
:   Anunci

Actuacions de juí verbal número 295/2001. Cèdula de notificació. [2003/Q8117]
  
En el juí verbal (desnonament per falta de pagament) 295/2001, que es tramita en este jutjat, promogut per María Luisa Díez Montes, contra José María Gorris Fuentes, en el procediment a què es fa referència més amunt, s'ha acordat la notificació mitjançant edictes de la sentència al demandat ja que es troba en parador desconegut, la qual té l'encapçalament i la part dispositiva que, literalment, diuen així:
  
«Sentència
  
Castelló de la Plana, 27 de desembre de 2001
  
José Luis Conde-Pumpido García, magistrat jutge de Primera Instància número 5 de Castelló de la Plana, ha vist les presents actuacions de juí verbal número 295/2001, promogudes per María Luisa Díez Montes, representada per la procuradora la senyora Linares Beltrán i defesa per la lletrada la senyora Bargalló Belsué, contra José María Gorris Fuentes, en rebel·lia, sobre resolució de contracte d'arrendament per falta de pagament i reclamació de quantitat.
  
Decisió
  
Que amb l'estimació de la demanda formulada per la procuradora la senyora Linares Beltrán, en nom i representació de María Luisa Díez Montes, contra José María Gorris Fuentes, declare resolt el contracte d'arrendament que lligava les parts respecte de l'habitatge situat a Benicàssim, apartaments La Curva, 1r, esquerra, i condemne a la part demandada esmentada perquè deixe l'habitatge lliure i a disposició de la part demandant, amb l'advertència de llançament, i a càrrec seu, si no ho fa voluntàriament, així com pagar a la demandant 498.977 pessetes. Tot això amb expressa imposició de costes al demandat.
  
Notifiqueu esta resolució a les parts, i feu-los saber que contra esta s'hi pot interposar un recurs d'apel·lació en el termini de cinc dies, que no s'admetrà a la part demandada si en el moment de preparar-lo no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta. Notifiqueu al demandat mitjançant un edicte que es publicarà en el butlletí oficial de la Comunitat Autònoma Valenciana.
  
Esta és la meua sentència, que pronuncie, mane i firme».
  
Cosa que es notifica mitjançant edictes en compliment del que disposa l'article 156.4 de la Llei d'Enjudiciament Criminal, i se n'acorda la publicació en el Diari Oficial de la Generalitat Valenciana per a portar a efecte la diligència de notificació de la sentència al demandat, José María Gorris Fuentes.
Diari Oficial de la Generalitat Valenciana


Sumari del DOGV 4511, del 30-05-2003 (2003/6011)

Demanda de regulació de relaciones paterno-filiales número 197/2001. Cèdula de notificació.
-------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/6011


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Anunci

Demanda de regulació de relaciones paterno-filiales número 197/2001. Cèdula de notificació. [2003/F6011]
  
El Jutjat de Primera Instància i Instrucció número 3 de Vinaròs i el seu partit ha dictat la resolució que en la seua part bastant és com seguix:
  
«Sentència 50/2003. Vinaròs, 25 d'abril de 2003. Mª José Calvo Covelli, jutgessa del Jutjat de Primera Instància i Instrucció número 3 de Vinaròs i el seu partit, havent vist i oït les actuacions de demanda de regulació de les relacions paternofilials seguides en este jutjat amb el número 197/2001, promogudes pel procurador dels tribunals senyor Juan, en nom i representació de Dolores Fibla Cordero, assistida per la lletrada senyora Ávila, contra Pedro Sánchez García... Decisió. Estime la demanda de regulació de les relacions paternofilials interposada per Dolores Fibla Cordero contra Pedro Sánchez García i acorde la privació total de la pàtria potestat d'este respecte de la seua filla Ruth Sánchez Fibla. En matèria de costes no es fa exprés pronunciament. Contra la present resolució es pot interposar recurs d'apel·lació davant d'este jutjat, dins dels cinc dies següents a la notificació, d'acord amb el que s'establix en l'article 457 de la LEC i següents. Esta és la meua sentència, que pronuncie, mane i firme.»
  
Esta cèdula s'expedix perquè valga de notificació en forma al demandat, Pedro Sánchez García, actualment en parador desconegut.